29.9.2023.
HR
Službeni list Europske unije
C 344/95
Definicija ključnog pokazatelja uspješnosti: rubni čvorovi, što se mjeri kao broj računalnih čvorova s latencijama manjima od 20 milisekundi, primjerice pojedinačni poslužitelj ili drugi skup povezanih računalnih resursa koji radi kao dio infrastrukture računalstva na rubu mreže te se obično nalazi u podatkovnom centru, koji radi na rubu infrastrukture pa je korisnicima kojima je namijenjen fizički bliži od čvora u oblaku u centraliziranom podatkovnom centru.
Izvor: Opservatorij na rubu mreže (19).
Točka podataka nije dostupna Polazna vrijednost (zadnja dostupna povijesna točka podataka): 0 u 2022.
Ko n te k s t , p r e t p o s t av k e , f u n k c i o n a l n i o b l i k m o d e l a i n aj n o v ij a k r e t a n j a
Računalstvo na rubu mreže omogućuje pružanje usluga obrade podataka iz decentraliziranih računalnih čvorova i infrastruktura na rubu mreže, čime se prijenos nepotrebnih podataka na mreži svodi na najmanju moguću mjeru i poboljšavaju se ukupne performanse računalstva u oblaku.
Uvođenjem rubnih čvorova podupire se razvoj usluga obrade podataka s niskom latencijom.
U kombinaciji s raznim tehnologijama, kao što su uvođenje 5G tehnologije, algoritmi, senzori i internet stvari, podaci, UI, strojno učenje, virtualna stvarnost i robotika, uvođenje rubnih čvorova može donijeti znatne koristi u pogledu poslovnih učinaka i doprinijeti napretku digitalne transformacije brojnih gospodarskih sektora.
Procjenjuje se da će uvođenje iznimno sigurnih i klimatski neutralnih rubnih čvorova prerasti u standardiziranu S-krivulju prihvaćanja tehnologija i inovacija.
Polazna vrijednost za 2022.
računa se kao „0”.
Metodologija potrebna za kvantifikaciju uvođenja rubnih čvorova i njihove lokalizacije još je u razvoju.
Postojeće informacije dobivene poslovnom analizom oskudne su i odnose se isključivo na očekivanu potrošnju na infrastrukturu računalstva na rubu mreže, softver i usluge (projekt UNLOCK-CEI, 2023 (20).), što ne omogućuje izravno uvrštavanje u informacije o tekućem uvođenju rubnih čvorova.
U informacijama Udruženja europskih telekomunikacijskih operatora opisuju se tri komercijalne usluge računalstva na rubu mreže u Europi (21), ali nema dovoljno pojedinosti da bi se utvrdili lokacija ili obujam uvođenja rješenja na rubu mreže.
U ograničenom broju dostupnih izvora podataka prevladava mišljenje da je 2023.
računalstvo na rubu mreže u Europi još uvijek u povojima.
Većina je zainteresiranih organizacija i dalje u fazi informiranja i obrazovanja, uz poneke organizacije koje provode manje pilot-projekte (projekt UNLOCK-CEI, 2023.).
To je uzrok relativno niske očekivane stope prihvaćanja uvođenja rubnih čvorova u nadolazećem razdoblju od 2023. do 2026.
Očekuje se da će u razdoblju 2025.–2027. tehnologije i rješenja računalstva na rubu mreže postati dostupni na tržištu zahvaljujući ulaganjima u okviru važnog projekta od zajedničkog europskog interesa za infrastrukturu i usluge u oblaku sljedeće generacije (IPCEI-CIS).
Time će se poboljšati prihvaćanje u cijeloj Europi i omogućiti eksponencijalno širenje uvođenja rubnih čvorova kako bi se cilj ostvario do 2030.
U tom kontekstu slika 9 pruža preliminarnu naznaku puta prema ostvarenju cilja digitalnog desetljeća, dok se osnovni smjer djelovanja ne može još utvrditi.
(19) https://digital-strategy.
ec.europa.eu/en/policies/edge-observatory (20) UNLOCK-CEI, Cloud-Edge-IoT Demand Landscape (travanj 2023.).
(21) Udruženje europskih telekomunikacijskih operatora, The State of Digital Communications 2023, veljača 2023.